Rusa senggirik

Rusa senggirik ialah sejenis haiwan daratan yang terdiri daripada empat spesies antelop besar dalam genus Oryx. Haiwan-haiwan ini bertanduk tegak atau condong ke belakang dengan permukaan bercincin. Genusnya mempunyai empat spesies, hampir semua spesies ditemukan di Afrika kecuali spesies Oryx leucoryx yang ditemukan di Semenanjung Arab. Kesemua spesies cenderung tinggal di kawasan berhampiran gurun dan mampu hidup tanpa air untuk tempoh masa yang panjang. 

Sejumlah kecil populasi beberapa spesies Oryx, seperti O. dammah dipelihara dalam kurungan di ladang pemuliharaan haiwan liar wujud di Texas dan New Mexico, Amerika Syarikat.

 Etimologi 
Nama rusa senggirik () diberikan daripada bentuk badannya yang dilihat menyerupai rusa, serta tanduk-tanduknya yang panjang dan berpintal-pintal seperti mata alat gerudi atau "senggirik".

 Ciri-ciri 
Ketinggian badan spesies-spesies rusa senggirik dari kaki ke bahu adalah antara 9.2–10 meter, sedikit lebih rendah daripada ukuran ketinggian beberapa spesies dalam keluarga rusa (Cervidae) di Amerika Utara iaitu antara .

Tanduk rusa senggirik mempunyai teras yang berpintal. Pangkalnya padat supaya haba boleh dialir keluar untuk menyejukkan kepala.

 Taksonomi 
Nama genus Oryx dijejak daripada perkataan  bahasa Yunani  óryx yang bermaksud "beliung" kerana tanduknya panjang dan tajam seperti mata beliung.

 Pengelasan
 Keluarga Bovidae
 Subkeluarga Hippotraginae
 Genus Oryx
 Rusa senggirik syamsir, O. dammah
 Rusa senggirik Afrika Selatan, O. gazella
 Rusa senggirik Afrika Timur, O. beisa (awalnya O. gazella)
 Rusa senggirik beisa biasa, O. b. beisa
 Rusa senggirik telinga jambul, O. b. callotis
 Rusa senggirik Arab, O. leucoryx

 Spesies 
Oryx leucoryx merupakan spesies terkecil dalam genus ini. Ia pernah pupus di habitat liarnya pada tahun 1972. Ia diperkenalkan semula pada 1982 di Oman tetapi pemburuan haram mendatangkan kesan negatif. Spesies ini berjaya dipulihara dan berubah status kepada spesies terjejas pada tahun 2011. Alasan spesies ini disenaraikan pupus di habitat liarnya ditemukan dalam pemasukan dalam pangkalan data.

O. dammah dari Afrika Utara kini kemungkinannya pupus secara liar. Bagaimanapun, terdapat laporan yang tidak disahkan tentang populasi yang masih hidup di tengah Niger dan Chad, dan populasi yang kini hidup di taman simpan semula jadi berpagar di Tunisia kini ditingkatkan bagi dibebaskan secara liar di negara tersebut.

O. beisa yang terdapat di Afrika Timur, dan Oryx gazella yang berkait rapat terdapat di keseluruhan timur dan selatan Afrika. Kedua-duanya dianggap spesies terancam. Antara 1969 dan 1977, New Mexico Department of Game and Fish membebaskan 93 ekor gemsbok di Tapak Peluru Berpandu White Sands di New Mexico dan populasi itu kini dianggarkan sekitar 1,700 ekor . Pengkelasan antara kedua haiwan ini berbeza antara pakar. Satu sistem meletakkan gemsbok sebagai spesies O. gazella, dan rusa senggirik Afrika Timur sebagai O. beisa dengan dua subspesies tersendiri, rusa senggirik Timur Afrika "sebenar" (Oryx beisa beisa) dan rusa senggirik telinga berjambul (O. beisa calliotis). Satu lagi sistem meletakkan spesies O. gazella, dengan tiga subspesies: O. gazella gazella, O. gazella beisa, dan O. gazella calliotis.


 Ekologi 

Ia hidup berkelompok sehingga 600 ekor. Bayi yang baru lahir mampu berlari di kawasannya sejurus selepas dilahirkan. Kedua-dua jantina memiliki tanduk kekal. Tanduknya runcing, dan lurus kecuali pada rusa senggirik syamsir, di mana ia condong ke belakang seperti syamsir. Tanduknya mampu membunuh dan diketahui pernah membunuh singa—dan rusa senggirik kadangkala dikenali sebagai antelop sabre. Tanduknya menjadikannya tropi berharga, yang mendorong kepada hampir pupusnya dua spesies utara.

Dalam budaya
Rusa senggirik memiliki profil tanduk sekata, terutamanya jika dilihat pada pandangan sisi, kelihatan seperti memiliki tanduk tunggal, yang mendorong kepada jangkaan bahawa ia mungkin merupakan sumber mitos unikorn.

Mata rusa senggirik dianggap cantik oleh orang Arab di Tanah Arab dan biasanya digunakan bagi menggambarkan keindahan mata wanita.

 Rujukan 

 Sumber-sumber 


 Pautan luar 
Oryx:Wildlife summary from the African Wildlife Foundation

Kategori:Bovidae
Kategori:Mamalia di Afrika